钦定古今图书集成/明伦汇编/官常典/第454卷 > 李典
## 钦定古今图书集成/明伦汇编/官常典/第454卷 > 李典

按《魏志》本传，“典字曼成，山阳钜野人也。从父干，有雄

还乘氏，慰劳诸县。布别驾薛兰、治中李封招干，欲俱
叛，干不听，遂杀干。太祖使干子整将干兵，与诸将击
兰、封。兰、封破，从平兖州诸县有功，稍迁青州刺史。整”
卒，典徙颍阴令，为中郎将。整军迁离狐太守。时太祖
与袁绍相拒官渡，典率宗族及部曲输谷帛供军。绍
破，以典为裨将军，屯安民。太祖击谭尚于黎阳，使典
与程昱等以船运军粮。会尚遣魏郡太守高蕃将兵
屯河上，绝水道。太祖敕典、昱若船不得过，下从陆道。
典与诸将议曰：“蕃军少甲而恃水，有懈怠之心，击之
必克。军不内御，苟利国家，专之可也。宜亟击之。”昱亦
以为然，遂北渡河攻蕃，破之，水道得通。刘表使刘备
北侵，至叶，太祖遣典从夏侯惇拒之。备一旦烧屯去，
惇率诸军追击之。典曰：“贼无故退，疑必有伏。南道窄
狭，草木深，不可追也。”惇不听，与于禁追之，典留守。惇
等果入贼伏里，战不利。典往救。备望见救至，乃散退。
从围邺。邺定，与乐进围高干于壶关，击管承于长广，
皆破之。迁捕卤将军，封都亭侯。典宗族部曲三千馀，
家居乘氏，自请愿徙诣魏郡。太祖笑曰：“卿欲慕耿纯
耶？”典谢曰：“典驽怯功微，而爵宠过厚，诚宜举宗陈力。
加以征伐未息，宜实郊遂之内以制四方，非慕纯也。”
遂徙部曲宗族万三千馀口居邺。太祖嘉之，迁破卤
将军，与张辽、乐进屯合肥。孙权率众围之，辽欲奉教
出战，进、典、辽皆素不睦，辽恐其不从，典慨然曰：“此国
家大事，顾君计何如耳，吾其可以私憾而忘公义乎！”
乃率众与辽破走。权增邑百户，并前三百户。典好学
问，贵儒雅，不与诸将争功。敬贤士大夫，恂恂若不及，
军中称其长者。年三十六薨，子祯嗣。文帝践阼，追念
合肥之功，增祯邑百户，赐典一子爵关内侯，邑百户，
谥典曰“愍侯。”